เทศบัญญัติเทศบาลเมืองศรีสะเกษเทศบัญญัติเทศบาลเมืองศรีสะเกษเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหญ้าปล้องอำเภอเมืองศรีสะเกษ จังหวัดศรีสะเกษพ.ศ.๒๕๕๑[๑] อาศัยอำนาจตามความในมาตรา ๖๐ (๒)แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ และมาตรา ๑๐ (๒) แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย เทศบาลเมืองศรีสะเกษโดยความเห็นชอบของสภาเทศบาลเมืองศรีสะเกษ ผู้ว่าราชการจังหวัดศรีสะเกษคณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยจึงตราเทศบัญญัติเทศบาลเมืองศรีสะเกษขึ้นไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลเมืองศรีสะเกษเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหญ้าปล้อง อำเภอเมืองศรีสะเกษ จังหวัดศรีสะเกษ พ.ศ.๒๕๕๑ข้อ ๒ เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ใช้ กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหนองไผ่ตำบลหญ้าปล้อง ตำบลโพธิ์ ตำบลเมืองเหนือ ตำบลเมืองใต้ ตำบลหนองครก ตำบลโพนข่าและตำบลซำ อำเภอเมืองศรีสะเกษ จังหวัดศรีสะเกษ พ.ศ. ๒๕๔๗บังคับในเขตเทศบาลเมืองศรีสะเกษ เว้นแต่ที่ขัดหรือแย้งกับเทศบัญญัตินี้ข้อ ๔ ในเทศบัญญัตินี้บริเวณที่ ๑ หมายความว่าพื้นที่ภายในบริเวณเขตเทศบาลเมืองศรีสะเกษเว้นแต่บริเวณที่ ๒บริเวณที่ ๒ หมายความว่าพื้นที่บริเวณดังต่อไปนี้ทิศเหนือ จดทางหลวงแผ่นดินหมายเลข ๒๒๖ ฟากใต้ทิศตะวันออก จดหนองกุดหวายทิศใต้ จดเขตทางรถไฟสายตะวันออกเฉียงเหนือฟากเหนือทิศตะวันตก จดเขตเทศบาลเมืองศรีสะเกษทั้งนี้ ตามแผนที่ท้ายเทศบัญญัตินี้ข้อ ๕ ให้กำหนดพื้นที่บริเวณเทศบาลเมืองศรีสะเกษอำเภอเมืองศรีสะเกษ จังหวัดศรีสะเกษ ภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิด และประเภทดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพานิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตร ขึ้นไป(๒) ภายในบริเวณที่ ๒ห้ามบุคคลใดก่อสร้างอาคารดังต่อไปนี้(ก) อาคารพานิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑๐,๐๐๐ ตารางเมตร(ข)อาคารพานิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตร แต่ไม่เกิน ๑๐,๐๐๐ ตารางเมตร เว้นแต่อาคารพานิชยกรรมประเภทค้าปลีกค้าส่งนั้นมีแนวศูนย์กลางปากทางเข้าออกของรถยนต์อยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๕๐ เมตร และเป็นไปตามข้อกำหนดในข้อ ๒ (๒) (ข) ๑. ๓. ๔.๕. ๖. ๗. ๘. ๙. และ ๑๐. ของกฎกระทรวงตามข้อ ๓ ของเทศบัญญัตินี้ข้อ ๖ ภายในบริเวณพื้นที่ที่กำหนดตามข้อ ๕ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ข้อ ๗ อาคารที่มีอยู่แล้วในบริเวณพื้นที่ที่กำหนดตามข้อ๕ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดและประเภทที่มีลักษณะต้องห้ามตามที่กำหนดในข้อ๕ข้อ ๘ อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีเมืองศรีสะเกษเป็นผู้รักษาการตามเทศบัญญัตินี้ประกาศณ วันที่ ๔ กรกฎาคม พ.ศ. ๒๕๕๑ฉัฐมงคลอังคสกุลเกียรตินายกเทศมนตรีเมืองศรีสะเกษ[เอกสารแนบท้าย]๑.แผนที่ท้ายเทศบัญญัติเทศบาลเมืองศรีสะเกษ เรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหญ้าปล้องอำเภอเมืองศรีสะเกษ จังหวัดศรีสะเกษ พ.ศ. ๒๕๕๑(ดูข้อมูลจากภาพกฎหมาย)ปริยานุช/ผู้จัดทำ๑๕กรกฎาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๑๕ ง/หน้า ๓๑/๙ กรกฎาคม ๒๕๕๑